**INDOKOLÁS**

**Dorogháza Község Önkormányzata Képviselő-testületének a Közművelődésről szóló 5/2020. (X.1.) számú rendeletének indoklása**

A jogalkotásról szóló 2010. évi CXXX. törvény 18. §-ában foglaltak szerint eljárva az ezen tervezetben szereplő önkormányzati rendeletet az alábbiak szerint indokolom.

**Általános indoklás**

A muzeális intézményekről, a könyvtári ellátásról és a közművelődésről szóló 1997.évi CXL. törvény (továbbiakban: Kulttv.) 83/A. § (1) bekezdése alapján a települési önkormányzat a helyi társadalom művelődési érdekeinek és kulturális szükségleteinek figyelembevételével, e törvény és a helyi lehetőségek, sajátosságok alapján rendeletben határozza meg az ellátandó közművelődési alapszolgáltatások körét, valamint feladatellátásának módját és mértékét.

A rendelet módosítását, új rendelet alkotását indokolja egyrészt a Kulttv.-ben foglaltakkal való összhang megteremtése, másrészt a jogalkotásról szóló 2010. évi CXXX. törvény szabályainak való megfelelés.

**Részletes indokolás**

Az 1. §-hoz:

Az önkormányzati rendelet célját és hatályát rögzíti.

A 2. §-hoz:

Az önkormányzat által biztosított közművelődési alapszolgáltatásokat határozza meg.

A 3. §-hoz:

A közművelődési feladatellátás formáját, módját szabályozza

A 4. §-hoz:

Az önkormányzat közművelődési tevékenységének finanszírozásáról rendelkezik.

Az 5. §-hoz:

Hatályba léptető, valamint hatályon kívül helyező rendelkezéseket tartalmaz.